**ГОДИШЕН ОТЧЕТ**

**За дейността на НЧ „ Христо Ботев-1952“ за 2020г**

**с.Старозагорски бани**

**Народно читалище „ Христо Ботев-1952“ е културна неправителствена организация в село Старозагорски бани, вписано в регистъра на МК под №292 от 1952г, вписано в Агенцията по вписванията под №20200311112356 от 11.03.2020г след проведено извънредно изборно събрание. От самото основаване на Читалището функционира Библиотека вписана в Регистъра на обществените библиотеки под №413. Дейността му е съпричастна с целия обществен и културен живот в населеното място и общината.**

**През изминалата 2020 година дейността се организираше съгласно приетия културен календар, изработен съгл. чл.26,ал.2 от ЗНЧ, приет на заседание на настоятелството и представен в Община Стара Загора. Традиция е Настоятелството на НЧ да подготвя и провежда много от празниците заедно с Кметството на СтзБани.**

**Настоятелството на НЧ „ Христо Ботев-1952“ представя този отчет за 2020г. с цел постигане на максимална публичност и открит диалог със своите членове.**

**Основни цели:**

**1. Отстояване на позицията на водещо културно средище.**

**2. Обогатяване на културния живот.**

**3.развитие на библиотечната дейност.**

**4.превръщане на Читалището в информационен център.**

**5.Съхраняване на народните обичаи и традиции.**

**6. Развитие на любителското художествено творество.**

**Приоритетни задачи:**

**1.Утвърждаване и поддържане на общодостъпна библиотека.**

**2.Работа с най-малките читатели.**

**3.Предоставяне на компютърни и интернет услуги .**

**4.Запазване на традиционните празници и възстановяване на Обряди.**

**ДЕЙНОСТИ:**

**1.Библиотено-информационна дейност.**

* **Библиотечния фонд се състои от 9577 броя. Увеличен е с покупката на 39 книги от собствени средства, 9 книги от дарител и 6 книги подарени от автори. Читателските посещения за 2020г са 920. Ползване на компютър и интернет 58 броя, дистанционни услуги –изпратени м-ли 7 броя,сканирани страници 4 броя, справки и консултации 92 броя,други услуги 13 броя.**

**2.Мероприятия в библиотеката.**

* **В библиотеката са осъществени 15 събития: Изложба на стари издания от библ.фонд на библиотеката на НЧ и изложба на стари издания книги на членове на НЧ, Изложби на попълнение на библиотечният фонд със закупени нови книги - 3 броя. Проведена е среща с Миньо Дончев Минев с избрани стихотворения, който за себе си винаги е казвал, че между историците е добър литератор, а между литераторите – добър историк. Инж.Димитър Денев Димитров подари книгата си “Берое, Пизос, Тиле – венецът на Тракия”, а прочитът и показва ,че той е истински “Исторически следотърсач”.**
* **Различни беседи обогатяваха посетителите :**
* **Дискусия на тема: За или против 5G технологията.**
* **Движението е здраве и дълголетие.**
* **Здраве чрез Вода (SPA)**
* **Презентация за Ран Босилек . Неговото творчество възпитава високи нраствени и трудови добродетели, възпламенява искрата на обичта към всичко родно, изгражда представи за добро и зло.**
* **В седмицата 12-16 октомври се запознахме с малко известни факти от живота, дейността и творчеството на бележития Николай Лилиев, роден и живял в град Стара Загора. Осъществихме маратонско четене на негови стихове и статии.**

**- Миналото на СтзБани в книгата на Светла Димитрова „Старозагорските бани - история в 8 хилядолетия“,**

**- Беседа за творчеството на Димитър Стоянов (Елин Пелин ) по случай рожденната му дата.**

**- В седмицата 27-31 юли 2020г презентиране на творчеството на Рей Бредбъри и значението на Библиотеките.**

**3. ЛЮБИТЕЛСКО ХУДОЖЕСТВЕНО ТВОРЧЕСТВО**

**Постоянно действащи колективи :**

**- Танцов състав „Еньовче“ и Певческа Група за народни песни.**

**Временно действащи колективи:**

* **Клуб по рисуване и декупаж, Шахматен клуб, Занимателна математика,**

**Клуб „Весело лято“ .**

**Певческата група участва с тематично подбрани песни в празника Сирни Заговезни и Събора на СтзБани за Голяма Богородица.**

**Танцовият състав „Еньовче“ с худ.ръководител Жанета Стойнова продължава да получава своето заслужено признание. Танцьорите са желани участници в културните мероприятия, както на населеното място, така и на мероприятия организирани от околните села. Те участваха в празника Сирни Заговезни, Еньовден, Събор на Голяма Богородица в СтзБани, празник на НЧ в Ново село, празник на с. Сладък кладенец.**

**4. Дейности, насочени към най-малките жители - Децата:**

**Януари: Снежен човек**

**Март: Ритуал „Хамкане“ , „Бутурници“ и Руски игри по време на „ Прошката“.**

**Май,юни,юли,август: „Ден на детето, „ Игрите на баба и дядо“ проведени в парка до езерото, Забавни задачки от " Бай Станьо познавача", Занимания по рисуване и по Декупаж, конкурс за тематична детска рисунка на тема "Моето Лято - 2020", първи стъпки в шахмата, Четене в любимо кътче, правила за организиран пикник край езерото, , конкурс на тема „Най-вълнуващият момент от моето лято - 2020"с взаимооценка и награди, Поход до местността Богородична стъпка.**

**5. КУЛТУРНА И ОБРАЗОВАТЕЛНА ДЕЙНОСТ:**

**5.1. Отбелязани празници – традиционни, тематични и др.:**

* **Януари: Богоявление, Женски водици,Бабинден**
* **Февруари: Ден на пчеларя, Трифон Зарезан**
* **Март: Прошка, Международен ден на жената, Първа пролет**
* **Април: Лазаровден, Цветница, Великден , Четяща Стара Загора**
* **Май: Ден на труда, Гергьовден, Ден на Св.Св. Кирил и Методий, Ден на Българската просвета и култура.**
* **Юни: Еньовден**
* **Юли: Международен ден на детето**
* **Август: Голяма Богородица (Събор на СтзБани), Декупаж, Задачи на „Бай Станьо познавача“**
* **Септември: СъЕдинението на България, Деня на Независимостта на България и празник –ден на СтзБани**
* **Октомври: Ден на пенсионера, Срещи-разговори за миналото на Читалището с Йовка Горчева , Илия Динев, Минка Георгиева.**
* **Ноември: Ден на народните будители, Ден на християнското семейство**
* **Декември: Украсяване на елхата пред НЧ. Празници не са чествани съгл. заповед № РД-01-677/25.11.2020/МЗ**

**5.2. Обучителни и образователни инициативи: Декупаж –хоби за малки и големи.**

**13.08 – 17.08.2020г по проект на Глобални Библиотеки в НЧ се проведе курс за начална компютърна грамотност за възрастова група 60+, които продължиха с индивидуални занимания през септември, октомври и ноември.**

**Обучителен практикум”Организация на библиотечния фонд”бе проведен на 10,11,12 Ноември 2020г по проект на Емил Гиргинов (договор Министерство на културата и РБ“Захари Княжески“). Осъществихме контакти с участниците в обучението от НЧ на селата Ракитница, Еленино, Маджерито, Конаре, Дълбоки.**

**6.** **ИНИЦИАТИВНОСТ И КРЕАТИВНОСТ:**

**6.1.Осъществена е играта „Нещотърсач“ на Пипи Дългото Чорапче за деца . 6.2.Декупаж-хоби за малки и големи. 6.3.Пикник за приключване на заниманията на „Весело лято“ с деца. 6.4.** **На Еньовден се възстановиха древно български Обряди - „Сключено хоро“ за откупуване на билките от самодивите от млади жени**

**и „Мълчана вода“ с мълчалива Молитва към Господ за благоденствие и благополучие с участие на младежи. 6.5.Възстановен Обряд - Приготвянето на Погача с петолистна роза: Петолистната роза върху хляба е кодирала петте радостни, петте скръбни и петте славни тайнства в живота на Дева Мария(Богородица). Петолистната роза е символ на петте качества, които човек трябва да изработи в себе си: Любов, Мъдрост, Истина, Правда и Добродетел. Игра се „шалово“ хоро поради въведените противоепидемични норми.**

**Поради въведените ограничителни мерки по време на пандемията Ковид 19 през 2020година Настоятелството организира част от своята дейност чрез онлайн заседания. Част от работата на секретаря на НЧ се извършваше онлайн в блог към facebook. Председателя на Читалището поддържаше facebook групата и страницата на НЧ .Планираните дейности на НЧ бяха провеждани сред местното население във вилната зона, с ограничаване на партньорствата, при спазване на ограничителните заповеди на МЗ.**

**7. Материална база:**

**Установихме, че част от предоставената общинска сграда не се ползва от НЧ. Изпратихме доклад до ОСЗ за необходимия ремонт на затворени за ползване WC и възстановяване на предоставената собственост. Сигнализирахме Община Стара Загора, които направиха две проверки за инвестиционно планиране.**

**Направени са битови подобрения със собствени средства и доброволен труд. Ползваната база е в добро състояние, благодарение на постоянната поддръжка, отговаря на противопожарната безопасност и се охранява със СОТ.**

**8. ФИНАНСОВА ЧАСТ**

**8.1. Приходи: За 2020година държавната субсидия за 1,5щ.бр е 15660лв, членски внос и библ.такса е 302лв, остатък от 2019г -1952,03лв, или Общо 17 914,03лв.**

**8.2. Разходи за :фонд раб.заплата с осигуровки за Секретаря – 7594лв,гражд.дог и хонорар-1000лв, общо: 8594 лв, мероприятия по културния календар: 1064 лв, обновяване на библ.фонд: 731лв, спомагателни разходи-поддръжка:1186лв, Общо 11 576,49 лв**

**8.3. Остатък за 2021г: 6 337,54 лв**

**За отчетния период са проведени 21 заседания на Настоятелството, на които са вземани необходимите решения за дейността на читалището.**

**Благо-Даря на всички читалищни членове, дали своя принос за просперитета на Читалището.**

**С уважение:**

**Маргаритка Малинова Желева ....................................................**

**Председател на Народно читалище „ Христо Ботев-1952“**

**Веска Иванова Петрова....................................................**

**Председател на Настоятелството на НЧ„ Христо Ботев-1952“**